laion/Wikipedia-Exotic huggingface dataset:
ჯანერ ერქინი

ჯანერ ერქინი (თურქ. Caner Erkin; დ. 4 ოქტომბერი, 1988, ბალიქესირი) — თურქი ფეხბურთელი, თამაშობს თურქულ კლუბ „ფენერბაჰჩეში“ მარცხენა მცველის პოზიციაზე. შეგიძლიათ იხილოთ მედიაფაილები თემაზე „ჯანერ ერქინი“ ვიკისაწყობში. Profile at TFF.org ჯანერ ერქინი – უეფას ჩანაწერი (ინგლისური) ჯანერ ერქინი — ფიფას ჩანაწერი[დაარქივებული] ჯანერ ერქინი Twitter-ზე ჯანერ ერქინი Facebook-ზე
ჯეკ ბატლენდი

ჯეკ ბატლენდი (ინგლ. Jack Butland; დ. 10 მარტი, 1993, ბრისტოლი) — ინგლისელი ფეხბურთელი, პრემიერ ლიგის კლუბ „სტოკ სიტის“ და ინგლისის ეროვნული ნაკრების მეკარე. შეგიძლიათ იხილოთ მედიაფაილები თემაზე „ჯეკ ბატლენდი“ ვიკისაწყობში. ოფიციალური საიტი Jack Butland — სტატისტიკა საიტზე Soccerbase.com (ინგლისური) Profile დაარქივებული 2016-03-04 საიტზე Wayback Machine. at Birmingham City F.C. website Profile დაარქივებული 2013-08-12 საიტზე Wayback Machine. at The Football Association website ჯეკ ბატლენდი Twitter-ზე
ბურსაჭირის ჩანჩქერი

ბურსაჭირის ჩანჩქერი — ჩანჩქერი დუშეთის მუნიციპალიტეტში, მდინარე ბურსაჭირის (გუდამაყრის არაგვის ერთ-ერთი მდგენელი სათავე) შუა დინებაში. ზღვის დონიდან 2170 მ, სოფელ ბურსაჭირიდან ჩრდილო-აღმოსავლეთით 3 კმ. ფლატეს (საჩქეფეს) წარმოშობს ქვიშაქვების შრეების მძლავრი წყება ზედა ლიასის თიხაფიქლებში. ჩანჩქერის საერთო სიმაღლე 20 მ აღწევს. გადმოედინება ორ საფეხურად. ზედა — პატარა საფეხურის სიმაღლე 3—4 მ. ქვედა — დიდი საფეხურისა — 16—17 მ. ხარატიშვილი მ., ენციკლოპედია „საქართველო“, ტ. 1, თბ., 1997. — გვ. 507.
ბურტყლა ბუგრი

ბურტყლა ბუგრი (ლათ. Eriosoma lanigerum) — მწერი ბუგრების ოჯახისა. ვაშლის საშიში მავნებელი. გავრცელებულია ჩრდილოეთ და სამხრეთ ამერიკაში, სამხრეთ აფრიკაში, ევროპაში, ახალი ზელანდიისა და ტასმანიის კუნძულებზე. ევროპაში შემოყვანილია ამერიკიდან. საქართველოში ყველგანაა გავრცელებული, განსაკუთრებით დაბლობ რაიონებში. ევროპული ბურტყლა ბუგრი გაუნაყოფიერებლად მრავლდება და ზაფხულში იძლევა 19-მდე თაობას. იზამთრებს ვაშლის ღეროებსა და ფესვებზე. ბურტყლა ბუგრის კოლონიები გამოყოფენ თეთრ ცვილისებრ ძაფს. იკვებებიან ღეროების, ტოტებისა და ფესვების წვენით, რის გამოც მცენარეს უჩნდება ბზარები და კოჟრები. ფერხდება ხის ზრდა, იკლებს მოსავლიანობა. ბურტყლა ბუგრი განსაკუთრებით აზიანებს ნათესარს, ზოგჯერ უმნიშვნელოდ - მსხალსაც. ბრძოლის ღონისძიებანი: მკაცრი კარანტინი, ნერგის გაუსნებოვნება, დაზიანებულ ბაღებში აფელინუსის გაშვება, ხეებზე ინსექტიციდების შესხურება, ფესვის ამონაყრის მოცილება და სხვა. ქართული საბჭოთა ენციკლოპედია, ტ. 2, თბ., 1977. — გვ. 583.
Kia Motors Slovakia

Kia Motors Slovakia — კორეული საავტომობილო კომპანია Kia Motors-ის ქარხანა, რომელიც მდებარეობს სლოვაკეთის ქალაქ ჟილინაში. ქარხნის მშენებლობა 2004 წლის ოქტომბერში დაიწყო და 2005 წლის დეკემბერში დასრულდა. 2006 წლის ივნისში ქარხანამ საცდელ რეჟიმში დაიწყო ფუნქციონირება. პირველი ავტომობილის აწყობა 2006 წლის 7 დეკემბერს დასრულდა. საწარმო ამჟამად შემდეგი მოდელის ავტომობილებს უშვებს: Kia cee’d (ხუთკარიანი) 2006 წლის დეკემბრიდან Kia Sportage 2007 წლის ივნისიდან Kia cee’d_sw (უნივერსალი) 2007 წლის ივლისიდან Kia pro_cee’d (სამკარიანი) 2007 წლის ოქტომბრიდან Hyundai ix35 (ხუთკარიანი უნივერსალი) 2010 წლის იანვრიდან ქარხნის საწარმოო სიმძლავრე წელიწადში 300 000 ავტომობილს უდრის. 2008 წელს Kia Motors Slovakia-მ 201 507 ავტომობილი გამოუშვა, რაც 2007 წლის მაჩვენებელზე 38%-ით მეტი იყო. 2006-2008 წლებში ქარხანამ სულ 360 623 ავტომობილი გამოუშვა. Kia Motors Slovakia ძრავების ერთადერთი მწარმოებელია სლოვაკეთში. ქარხანაში ოთხი ტიპის ძრავები იწარმოება: ბენზინის ძრავა (1,4 ლ და 1,6 ლ) და დიზელის ძრავა (1,6 ლ და 2,0 ლ). 2008 წელს ძრავების წარმოების მაჩვენებელმა 176 126 ერთეული შეადგინა, რაც 2007 წლის მაჩვენებელზე 54%-ით მეტი იყო. 2008 წლის მდგომარეობით საწარმოში დასაქმებული იყო 2 700 ადამიანი. Kia Motors Slovakia-ს შემოსავალმა 2008 წელს 1 504,6 მილიონი სლოვაკური კრონა შეადგინა, რაც წინა წლის მაჩვენებელზე 69%-ით მეტი იყო. 2009 წლის ბოლოსათვის ქარხანამ მე-500 000 ავტომობილი გამოუშვა. ეს ავტომობილი Kia cee’d_sw აღმოჩნდა, რომელიც თეთრი ფერისაა და აღჭურვილია დიზელის ძრავითა და მექანიკური სიჩქარეთა გადაცემის კოლოფით. ის ქალაქ მარტინში მდებარე ტრანსპლანტოლოგიის ცენტრს გადაეცა. 2010 წლის 15 იანვარს დაიწყო ავტომანქანა Hyundai ix35-ის წარმოება, რომელიც Kia Motors Slovakia-ს მიერ წარმოებული მესამე მოდელი გახდა. 2009 წელს Kia Motors Slovakia-მ 150 000-ზე მეტი ავტომობილი გამოუშვა. ქარხნის პროდუქციის 38%-ზე მეტს Kia cee’d-ის ხუთკარიანი ვერსია წარმოადგენს. 2009 წელს საწარმოში გამოშვებული ავტომობილების 21% რუსეთში გავიდა ექსპორტზე. 2009 წელს Kia Motors Slovakia-მ 243 000-ზე მეტი ძრავა გამოუშვა, რაც 2008 წლის მაჩვენებელზე 37%-ით მეტი იყო. წარმოებული ძრავების რაოდენობის ზრდა ასევე განაპირობა სამ სმენაში მუშაობის რეჟიმმა, რომელიც პროდუქციის ნოშოვიცეში მდებარე ჩეხური ქარხნის Hyundai Motor Manufacturing Czech-ისთვის მიწოდებით იყო გამოწვეული. ადრე წარმოებული ძრავების გარდა დაიწყო ახალი 1,4 ლიტრიანი დიზელის ძრავების წარმოებაც. Kia Motors Kia Motors-ის ოფიციალური საიტი დაარქივებული 2011-05-24 საიტზე Wayback Machine. Kia Motors Slovakia-ს საიტი ↑ First Kia cee’d cars roll off Slovakia production line (07.12.2006). დაარქივებულია ორიგინალიდან — 2012-03-28. ციტირების თარიღი: 2010-02-25. ↑ 2.0 2.1 2008 Annual report Kia Motors Slovakia, s.r.o. (pdf). დაარქივებულია ორიგინალიდან — 2012-03-28. ციტირების თარიღი: 2010-02-25. ↑ 3.0 3.1 3.2 Kia Motors Slovakia produced more than 500,000 vehicles and launches the volume production of a new model Hyundai ix35 (15.01.2010). დაარქივებულია ორიგინალიდან — 2012-03-28. ციტირების თარიღი: 2010-02-25.
სერბული კულტურა

სერბული კულტურა — მოიცავს სერბეთის და ეთნიკური სერბების კულტურას. სერბული კულტურა იწყება ბალკანეთში სამხრეთ სლავების დასახლებიდან. ადრეული სერბები შესაძლოა განიცდიდნენ პალეო-ბალკანური ხალხების გავლენას. შემდგომში სერბულ კულტურაზე ბიზანტიის იმპერიას ჰქონდა უდიდესი გავლენა. სერბეთში ქრისტიანობა გაავრცელეს ბერძენმა მისიონერებმა და მათვე შეიტანეს კირილიცა. სერბეთის მართლმადიდებელმა ეკლესიამ კონსტანტინოპოლისგან ავტოკეფალია 1219 წელს მიიღო. ოსმალეთის იმპერიამ სერბეთი 1459 წელს დაიპყრო და ოთხი საუკუნე მართავდა. 1718 წლიდან სერბულ კულტურას ჰაბსბურგების მმართველობის ქვეშ განსაკუთრებული აღმავლობის პერიოდი ჰქონდა. სერბეთის ტურიზმი (1995) THE HISTORY OF SERBIAN CULTURE, Internet, Porthill Publishers. ISBN 1-870732-31-6.  Sveta Lukić, Contemporary Yugoslav Literature: A Sociopolitical Approach, Urbana: University of Illinois Press, 1972, ISBN 0-252-00213-X
ლურსმნიანი ბომბი

ლურსმნიანი ბომბი — ასაფეთქებელი მოწყობილობა, მიმართული ადამიანის სიცოცხლის მოსპობისკენ. აფეთქებისგან გამოწვეული ფრაგმენტაციის შემდეგ მეტალის საგნები დიდი სიჩქარით ვრცელდება და დიდ ზიანს აყენებს ადამიანის სიცოცხლეს. მსგავსი ასაფეთქებელ მოწყობილობებს ბევრად დიდი ზიანის მიყენება შეუძლია ვიდრე ჩვეულებრივ ასაფეთქებლებს. ლურსმანთან ერთად ასევე გამოიყენება მეტალის ბურთები, დამსხვრეული საპარსები, ისრის თავები და მეტალის საგნები. ლურსმნის ბომბების გამომყენებლები ძირითადად თვითმკვლელი ტერორისტები არიან, ისინი ბომბებს ხალხმრავალ ადგილებში აფეთქებენ, რომ გაიზარდოს დაღუპულთა და დაშავებულთა რაოდენობა. მსგავსი ბომბების აღმოჩენა შესაძლებელია ელექტრომაგნიტური სენსორებით და ჩვეულებრივი მეტალის დეტექტორებით. უკანასკნელი ტერორისტული აქტი ლურსმნიანი ბომბით განხორციელდა 2016 წლის 22 მარტს, ბრიუსელში. 1970 წლის, 6 მარტს, აფეთქება მოხდა ნიუ-იორკში. ტერორისტული დაჯგუფების Weatherman-ის სამ წევრს ასაფეთქებელი მოწყობილობა შემთხვევით სახლში აუმოქმედდათ, რის შედეგაც სამივე წევრი გარდაიცვალა. რამდენიმე აფეთქება დაფიქსირდა ჩრდილოეთ ირლანდიაში, რესპუბლიკელებისა და ლოიალისტების მიერ. 1999 წელს ლონდონში რამდენიმე ბომბი ამოქმედდა, რომელიც ნეო-ნაცისტ დევიდ კოუპლენდის მიერ იქნა დამონტაჟებული, მიმართული იყო ლგბტ და ეთნიკური უმცირესობების წინააღმდეგ. დაიღუპა 3 და დაშავდა 140 ადამიანი. 2004 წლის, 9 ივნისს, ლურსმნიანი ბომბი ამოქმედდა კელნში, ბომბი დამონტაჟებული იყო ნეო-ნაცისტების მიერ. აფეთქება მოხდა პოპულარულ თურქული მაღაზიების უბანში, რომელსაც "პატარა სტამბოლი" ეწოდება. დაზიანება მიიღო 22 ადამიანმა, ასევე დაზიანდა მაღაზიები და მანქანები. 2005 წლის, 31 დეკემბერს, ინდონეზიურ სავაჭრო ცენტრში ბომბი ამოქმედდა, მეორე აუმოქმედებელი ბომბი კი აფეთქების ადგილიდან ახლოს იპოვეს. 2007 წლის, 28 ივნისს, ლონდონში მერსედესის მარკის ავტომანქანაში ნაპოვნი იქნა ლურსმნიანი ბომბი, რომელიც პოლიციის მიერ იქნა დეაქტივირებული. როგორც შემდეგ აღმოჩნდა ეს ტერორისტული თავდასხმის ნაწილი იყო. აფეთქებულ მანქანას უნდა გამოეწვია ქაოსი და შემთხვევის ადგილიდან გაქცეულ ადამიანებს, ქუჩის გაწვრივ მეორე დანაღმული მანქანაც ელოდა, რომელიც სწორედ იმ დროს უნდა აფეთქებულიყო, რა დროსაც მასთან ხალხის მასა გაივლიდა. 2007 წლის, 21 დეკემბერს, ბომბი ამოქმედდა შერპაოში, პაკისტანში, თვითმკვლელი ტერორისტის მიერ.ბომბის აფეთქება მოხდა მეჩეთში, როდესაც ის მლოცველებით იყო სავსე. 50-მდე ადამიანი დაიღუპა და 100-ზე მეტი დაშავდა. 2008 წელს, ექსეტერში, აფეთქების მცდელობისას ბომბის აქტივაცია მოხდა ტერორისტის წინ, ხალხისგან მოშორებით. 2011 წლის, 11 აპრილს მინსკში აფეთქებისას დაიღუპა 15 და დაშვდა 149 ადამიანი. 2011 წელს, სირიის სამოქალაქო ომის მიმდინარეობისას, სირიის შეიარაღებულმა ძალებმა დაადასტურა მათ მიერ მსგავსი ბომბების გამოყენება. 2016 წლის, 22 მარტს, ბრიუსელში მოხდა აფეთქებების სერია ლურსმნიანი ბომბების გამოყენებით. თავდასხმები ერთოდროულად მოხდა მეტროს სადგურში და აეროპორტში. ↑ http://query.nytimes.com/gst/abstract.html?res=9D00E6DC173EE034BC4A52DFB566838B669EDE ↑ http://www.theguardian.com/uk/2000/jun/30/uksecurity.sarahhall ↑ http://www.spiegel.de/panorama/justiz/braune-zelle-zwickau-neonazi-terroristen-hinterliessen-gestaendnis-auf-dvd-a-797400.html ↑ http://www.telegraph.co.uk/news/worldnews/middleeast/syria/8985263/Syrian-security-forces-resort-to-nail-bombs.html ↑ http://www.nieuwsblad.be/cnt/dmf20160322_02196573
Deus vult

Deus vult (ლათინურიდან ითარგმნება როგორც „ასე სურს ღმერთს“) — საომარი შეძახილი, რომელიც პირველად გაჟღერდა პირველი ჯვაროსნული ლაშქრობის დაწყების გამოცხადებისას, კლერმონის საეკლესიო კრებაზე, 1095 წელს. კრება მოწვეული იყო აღმოსავლეთის ქრისტიანთა მიერ რომის პაპ ურბან მეორისადმი მუსლიმთა წინააღმდეგ დახმარების თხოვნით მიმართვის შემდეგ. ფრაზის სხვადასხვა ვარიაციები არსებობს, მაგ,: Deus vult (კლასიკური ლათინური), Dieu le veut (ფრანგულად), Deus lo vult და სხვა. ფრაზა Deus lo vult ასევე წარმოადგენდა წმინდა აკლდამის ორდენისა და კათოლიკური სამხედრო ორდენის დევიზსაც. ახალი საერთაშორისო ენციკლოპედია, Deus Vult, 1905 წელი. ვიქსიკონში განმარტებულია სიტყვა: Deus vult ↑ Morwood, J: A Dictionary of Latin Words and Phrases, page 46. Oxford University Press, 1998
თბილისის ბოტანიკური ბაღი

თბილისის ბოტანიკური ბაღი, ყოფილი სამეფო ბაღი, ოფიციალურად: საქართველოს ეროვნული ბოტანიკური ბაღი — ისტორიული ბაღი თბილისში, სოლოლაკის ქედის სამხრეთით, მდინარე წავკისისწყლის (ლეღვთახევის) ხეობაში. რუსეთის მიერ საქართველოს მიერთების შემდეგ ბაღი სახელმწიფო საკუთრება გახდა. 1845 წელს მას ბოტანიკური ბაღი ეწოდა. 1896–1904 წლებში ბაღი დასავლეთისკენ გაფართოვდა. 1932–58 წლებში მას მიემატა ყოფილი მუსლიმური სასაფლაოს ტერიტორია წავკისისწყლის მარჯვენა ნაპირზე და თაბორის მთის ჩრდილო-აღმოსავლეთ ფერდზე. აქ შემორჩენილ საფლავებს შორის აზერბაიჯანელი მწერლის მირზა ფათალი ახუნდოვის (1812–1878) საფლავია. ბოტანიკურ ბაღში წარმოდგენილია საქართველოსა და მსოფლიოს სხვადასხვა რეგიონების ფლორის მდიდარი კოლექციები. ბაღის ფარგლებში წავკისისწყალზე რამდენიმე ხიდია გადებული. მათ შორის გამოირჩევა 1914 წელს აშენებული თაღოვანი ხიდი ჩანჩქერის თავზე. ასევე ინახება საქართველოსა და კავკასიაში უნიკალურ მცენარეთა ნაკვეთები, ტროპიკული ორანჟერეა და წითელ წიგნში შეტანილი მცენარეები. ბოტანიკური ბაღის ფართობია 128 000 ჰექტარი. ბაღის მთავარი შესასვლელი ბოტანიკური ქუჩის ბოლოსაა, ნარიყალას ძირას. 1909–14 წლებში სოლოლაკის ქედში გაიჭრა გვირაბი და გაკეთდა მეორე შესასვლელი ლ. ასათიანის ქუჩიდან. „საქართველოს ძველი ქალაქები: თბილისი“, 2006 წ. მეორე გამოცემა. ISBN 99940-0-923-0 ვიკისაწყობში არის გვერდი თემაზე: თბილისის ბოტანიკური ბაღი ოფიციალური საიტი ბოტანიკური ბაღი ↑ „ბოტანიკური ბაღის განადგურება საუკუნის დანაშული იქნება“. მერაბ ბრეგაძე, presage.tv 21.07.2011.
უნგრეთის ქრისტიან-დემოკრატიული სახალხო პარტია

უნგრეთის ქრისტიან-დემოკრატიული სახალხო პარტია (უნგრ. Kereszténydemokrata Néppárt — KDNP) — ქრისტიან-დემოკრატიული იდეოლოგიის პარტია უნგრეთში. მმართველი პარტიის „ფიდესის“ კოალიციური პარტნიორი. პარტია პირველად დაარსდა 1943 წელს. 1945 წლიდან ეწოდებოდა დემოკრატიული სახალხო პარტია და იდგა მმართველი პარტიის ოპოზიციაში. 1949 წელს პარტიის ლიდერი იშტვან ბარანკოვიჩი გაიქცა ავსტრიაში, წევრთა უმრავლესობა რეპრესიებს შესწირა, ხოლო თავად პარტია დაიშალა. 1989 წელს პარტია აღსდგა, როგორც ძველი პარტიის სამართალმემკვიდრე. 1990 წლის პირველივე მრავალპარტიულ არჩევნებში მიიღო 21 მანდატი უნგრეთის პარლამენტში. 1994 წელს მიიღო ხმების 7,03 % ანუ 22 მანდატი პარლამენტში. 1998 და 2002 წლებში პარტიამ ვერ შეძლო გადაელახა საარჩევნო 5 %-იანი ბარიერი. ამ პერიოდში პარტია დაუახლოვდა მსხვილ პოლიტიკურ ერთეულს „ფიდესს“. 2006 წელს ეს პარტიები კოალიციაში არიან და იღებენ ხმების 42,03 %-ს და 164 მანდატს, საიდანაც 23 ქრისტიან-დემოკრატიული სახალხო პარტიას ეკუთვნოდა. 2009 წლის ევროპარლამენტის არჩევნებში კოლაიცია კვლავ ერთადაა და მიიღებს ხმების 56,4 %-ს და 22-დან 14 მანდატს. ამჟამად პარტიის ლიდერია ჟოლტ შემენი, რომელსაც ვიქტორ ორბანის მთავრობაში ეკავა ვიცე-პრემიერის თანამდებობა. პარტიის ოფიციალური საიტი
კარლენ ასიეშვილი

კარლენ ასიეშვილი (დ. 21 აპრილი, 1987, ჩოხატაური, საქართველო) — საქართველოს მორაგბეთა ეროვნული ნაკრების მოთამაშე. 2013 წლიდან თამაშობს საფრანგეთის სარაგბო კლუბ „ბრივში“, ტოპ 14-ში. ↑ Karlen Asieshvili. Eurosport. ციტირების თარიღი: 2 July 2015. ↑ დაარქივებული ასლი. დაარქივებულია ორიგინალიდან — 2015-09-16. ციტირების თარიღი: 2016-03-24.
პოლიტიკა შეიძლება იყოს სხვა

პოლიტიკა შეიძლება იყოს სხვა (უნგრ. Lehet Más a Politika) — პოლიტიკური პარტია უნგრეთში, დაარსდა 2009 წლის 26 თებერვალს რამდენიმე არასამთავრობო ორგანიზაციის ბაზაზე. პარტიიის ძირითადი იდეოლოგიაა მდგრადი განვითარება. პარტია მხარს უჭერს სამოქალაქო საზოგადოების განვითარებას, გარემოს დაცვასა და კორუფციასთან ბრძოლას. პარტიის მმართველი ორგანო კოლექტიურია და შედგება 13 ადამიანისაგან. 2009 წელს ევროპის პარლამენტის არჩევნებში მიიღი 2,61% და დარჩა მანდტების გარეშე. 2014 ელს კი 5,06 % და ევროპარლამენტში გაიყვანა 1 დეპუტატი. 2010 წლის უნგრეთის პარლამენტის არჩევნებში კი მიიღო 16 მანდატი 386-დან, ხოლო 2014 წელს 5 მანდატი 199-დან. პარტია ევროპის მწვანეთა პარტიაში დამკვირვებლის სტატუსითაა წარმოდგენილი. პარტიის ოფიციალური ვებგვერდი
Stellaris

Stellaris — კოსმოსური გრანდ სტრატეგია რეალურ დროში, რომელიც შექმნა Paradox Development Studio-მა და გამოსცა Paradox Interactive. თამაში დაანონსდა Gamescom-ზე 2015 წლის 6 აგვისტოს, და გამოვიდა 2016 წლის 9 მაისს. თამაშის გამოსვლის შემდეგ, Paradox Development Studios-მა გამოაცხადა, რომ თამაშში მოგვიანებით იქნება დამატებები, ასევე უფასო განახლებები რომელიც გაასწორებს შეცდომებს და შემოიტანს ახალ სათამაშო შესაძლებლობებს. 24 საათზე ნაკლებ ხანში თამაშის გამოსვლიდან, Paradox Interactive-მ გამოაცხადა რომ Stellaris-ის 200,000-ზე მეტი ასლი გაიყიდა, რამაც გადააჭარბა ყველა Paradox Interactive-ს წინა თამაშების გაყიდვას ამ დროის მონაკვეთში და გახდა კომპანიის ყველაზე სწრაფად გაყიდვადი თამაში. 21 ივნისს, თამაშის 500,000 ასლი იყო გაყიდული. თამაშის პირველი ეტაპები ყურადღებას აქცევს კოსმოსის გამოკვლევას, სხვა არსებებთან კონტაქტის დამყარებას, და მით გამოკვლევას. მოგვიანებით, ხდება სხვადასხვა პლანეტების კოლონიზაცია და კოსმოსური იმპერიების საზღვრები ნელ-ნელა ახლოვდება ერთმანეთან. თამაშის ბოლო ეტაპი უფრო წააგავს Europa Universalis IV-ის თამაშის პროცესს. თამაშის დასაწყისში შესაძლებელია მსოფლიოს შექმნა, რომელსაც შეუძლია 1000-მდე ვარსკვლავის გენერაცია, შემდეგ, მოთამაშეს შეუძლია შექმნას თავისი იმპერია და არსების ჯიში, რომელსშიც ასევე შედის ჯიშის თავისებურებების მორგება, მთავრობა, ლიდერების შექმნა, დროშა, და 3 დასაწყისის იარაღი (ჭურვი, ტყვია, ენერგია. მოგვიანებით ასევე შესაძლებელია მეტი იარაღის გახსნა ტექნოლოგიის განვითარებით), 3 სხვადასხვა სინათლის სიჩქარის მგზავრობის ტიპი, დროშა, პლანეტა და მისი კლიმატი და სხვა. თამაშის ბოლოს შესაძლებელია "საშიში ტექნოლოგიების" გამოკვლევა, რომელიც შეიძლება სარისკო გახდეს და საშიში პირობები გამოიწვიოს როგორიცაა რობოტების შემოსევა, და სხვა. კოსმოსში დამარცხებული მტრებისგან შესაძლებელია მათი გადაკონსტრურირება და გამოკვლევა, რაც მოთამაშეს აძლევს ახალ ტექნოლოგიას და შესაძლებლობებს, ზოგი ტექნოლოგიის გამოკვლევა ნორმალური გზებით არ შეიძლება, და მხოლოდ სპეციფიკური გზებით. Stellaris-მა მიიღო დადებითი შეფასებები კრიტიკოსებისგან. საერთო განხილვების სატზე Metacritic თამაში ფლობს 100/79. Stellaris იქცა Paradox Interactive-ის ყველაზე სწრაფად გაყიდვად თამაშად. 2016 წლის 21 ივნისის მონაცემით თამაშის გაყიდვების სრული რაოდენობა შეადგენს 500,000 ეგზემპლარს. ↑ Stellaris on Steam ↑ Stellaris Dev Diary #23 - Multiplayer ↑ Stellaris Announcement Trailer - Gamescom 2015 ↑ Stellaris Dev Diary #33 - The Maiden Voyage ↑ Stellaris breaks Paradox's record for day one revenue ↑ Paradox Interactive Announces Grand Successes for Grand Strategy Titles ↑ Stellaris - All hail Blorg, Space Friends #01 ↑ Stellaris Dev Diary #11 - Research & Technology ↑ Stellaris Dev Diary #25 - Reverse Engineering and Unique Technologies ↑ Stellaris review. Metacritic. ↑ Starkey, Daniel.. (2016-05-16) Stellaris Review. GameSpot. CBS Corporation. ციტირების თარიღი: 2016-12-05. ↑ Savage, Phil.. (2016-05-09) Stellaris review. PC Gamer. Future plc. ციტირების თარიღი: 2016-12-05. ოფიციალური საიტი თამაშის Wiki დაარქივებული 2016-05-13 საიტზე Wayback Machine.
ბირმული ენა

ბირმული ენა — ბირმელების ენა, მიეკუთვნება ჩინურ-ტიბეტურ ოჯახს. ბირმული ანბანის საფუძველია სამხრეთ-ინდური დამწერლობა. მოლაპარაკეთა რაოდენობა: >30 მლნ ენის კოდი: my სახელწოდება: en - Burmese; eo - Birma დამწერლობა: ბირმული ბირმული ენა მარცვლოვანი და ტონალურია, აქვს 4 ტონი. სიტყვათა წყობა იზოლირებულია აგლუტინაციის მნიშვნელოვანი ელემენტებით. დამწერლობა მარცვლოვანია, აგებულია ბრაჰმიდან მომდინარე სამხრეთინდურ სისტემაზე. უძველესი წერილობითი ძეგლია წარწერა მიაზეიდის პაგოდაზე (1113 წ.). ოფიციალური ენა: მიანმარი ფრაზები და სიტყვები გამარჯობა - Mingala ba; Nekaoyela კეთილი იყოს თქვენი მობრძანება - Mingalaba გმადლობთ - Chezu ba; Chezu tinbade კი / არა - Hou'ke; Hou'pade / Mahou'hpu; Mahou'pabu გეთაყვა - Chézù pyúpì ნახვამდის - Twხme naw; Nauq twe dhe da paw რიცხვები 1 - tiq, 2 - hniq, 3 - thoùn, 4 - lè, 5 - ngà, 6 - c'auq, 7 - k'un-hniq, 8 - shiq, 9 - kò, 10 - s'eh Becker, Alton L. (1984). „Biography of a sentence: A Burmese proverb“, რედ. E. M. Bruner (ed.): Text, play, and story: The construction and reconstruction of self and society. Washington, D.C.: American Ethnological Society, გვ. 135–55.  Bernot, Denise (1980). Le prédicat en birman parlé (French). Paris: SELAF. ISBN 2-85297-072-4.  Cornyn, William Stewart (1944). Outline of Burmese grammar. Baltimore: Linguistic Society of America.  Cornyn, William Stewart; D. Haigh Roop (1968). Beginning Burmese. New Haven: Yale University Press.  Green, Antony D. (2005). „Word, foot, and syllable structure in Burmese“, რედ. J. Watkins (ed.): Studies in Burmese linguistics. Canberra: Pacific Linguistics, გვ. 1–25. ISBN 0-85883-559-2.  Okell, John (1969). A reference grammar of colloquial Burmese. London: Oxford University Press. ISBN 0-7007-1136-8.  Omniglot: Burmese Language Online Burmese lessons დაარქივებული 2009-09-07 საიტზე Wayback Machine. Burmese language resources დაარქივებული 2009-09-01 საიტზე Wayback Machine.
Amtix!

Amtix! — ბრიტანული ჟურნალი, რომელიც 1980-იან წლებში მიმოიხილავდა Amstrad-ის კომპიუტერების პროგრამულ უზრუნველყოფას. გამოდიოდა ყოველთვიურად კომპანია Newsfield Publications Ltd-ის მეშვეობით. იარსება ორი წლის განმავლობაში (1985-1987 წლამდე). გამოირჩეოდა კომიკური სტილის პუბლიკაციებით. ჟურნალის თავკაცი იყო ოლივერ ფრეი. cpcgamereviews.com/ დაარქივებული 2016-03-21 საიტზე Wayback Machine. A list of every game that has been reviewed and/or previewed in AMTIX! Amtix! covers დაარქივებული 2007-07-20 საიტზე Wayback Machine. Scans of Amtix! front covers
სერბული ფოლკლორი

სერბული ფოლკლორი — ეთნიკური სერბების ფოლკლორი. უძველესი სერბული ფოლკლორის ნიმუშებია პრე-ქრისტიანული სლავური მითოლოგიის ნაწილი. სერბული ეპოსი (Српске епске народне песме) წარმოადგენს დღევანდელი სერბეთის, ბოსნია და ჰერცეგოვინის და მონტენეგროს ტერიტორიებზე სერბების მიერ შექმნილ ეპიკური პოეზიის ნიმუშებს. ძირითადი ნაშრომები შექმნილია უცნობი ავტორების მიერ XIV-XIX საუკუნეებში. მათში უხვადაა წარმოდგენილი ისტორიული მოვლენები და პერსონაჟები. სერბული ეპოსი იყოფა შემდეგ ციკლებად: არა ისტორიული ციკლი კოსოვომდელი ციკლი - მოვლენები რომლებიც კოსოვოს ბრძოლამდე ხდებოდა. მარკო კლარევიჩის ციკლი. კოსოვოს ციკლი - უშუალოდ კოსოვოს ბრძოლის წინ და შემდეგ მიმდინარე მოვლენები. კოსოვოს შემდგონი ციკლი - მოვლენები რომელიც კოსოვოს ბრძოლის შემდეგ ხდებოდა. სერბეთის განთავისუფლების შესახებ. მონტენეგროს განთავისუფლების შესახებ. Serbian folk dance group დაარქივებული 2016-03-12 საიტზე Wayback Machine. Serbian folk dance in Canada - SCA Opleanc
სერბეთის სოფლის მეურნეობა

სერბეთის სოფლის მეურნეობა ჯერ კიდევ მნიშვნელოვან როლს თამაშობს სერბეთის ეკონომიკაში და მისი წლიური საექსპორტო პოტენციალი 12 მილიარდ ევროს შეადგენს. სასოფლო-სამეურნეო სავარგულების საერთო ფართობი 6,12 მილიონ ჰექტარს აჭარბებს. სასოფლო-სამეურნეო წარმოება მეტწილად დალაგებულია ჩრდილოეთ სერბეთის ნაყოფიერ შუა დუნაისა და სამხრეთ დაბლობებზე, სადაც გაედინებიან მდინარეები სავა, დუნაი და მორავა. 1948 წლიდან მოყოლებული სასოფლო-სამეურნეო საქმიანობის მკვეთრი შემცირება შეინიშნება. იმ პერიოდისთვის სოფლის მეურნეობაში მთელი ქვეყნის მოსახლეობის თითქმის 3/4 იყო ჩართული, ხოლო ამჟამად ეს მაჩვენებელი მხოლოდ 1/4-ია. სერბეთი სხვადასხვა სახის სასოფლო-სამეურნეო პროდუქციას აწარმოებს. ძირითადად ესაა ბურღულეული, ხილი და ბოსტნეული. ყოველივე ეს ქვეყნის მშპ-ისა და ექსპორტის მნიშვნელოვან ნაწილს შეადგენს. სერბეთი მსოფლიოში მეორე ადგილზეა ჟოლოსა (84 299 მეტრული ტონა, პირველ ადგილს იკავებს რუსეთი) და ქლიავის (146 776 მეტრული ტონა, პირველ ადგილს იკავებს ჩინეთი) მოყვანაში. ქვეყანა აგრეთვე სიმინდისა (6 158 120 მეტრული ტონა, 32-ე ადგილი მსოფლიოში) და ხორბლის (2 095 400 მეტრული ტონა, 35-ე ადგილი მსოფლიოში) მსხვილი მწარმოებელია. შაქრის ჭარხლისა და მზესუმზირის წარმოება შაქარსა და ზეთზე ქვეყნის შიდა მოთხოვნას აკმაყოფილებს, ხოლო ზედმეტი ოდენობა ექსპორტზე გადის. ევროკავშირში ექსპორტზე დაახლოებით 180 000 ტონა სერბული შაქარი გადის. სერბეთში ვენახები დაახლოებით 70 000 ჰექტარ ტერიტორიაზეა გაშენებული, საიდანაც წელიწადში 425 000 ტონამდე მოსავალი მიიღება. სერბეთი, მსოფლიოს 15 ყველაზე მსხვილ ღვინის მწარმოებელ ქვეყნებს შორისაა. ყველაზე ცნობილი ღვინოებია: Belgrade Seedless, Prokupac, Sauvignon, „Italian Riesling“, Cabernet, Chardonnay, White და Red Burgundy, Hamburg, Muscat, Afus Ali, Vranac, Tamjanka, Krstac, Smederevka და Dinka. 2004 წელს ღვინის წარმოებამ 1 550 000 ლიტრი შეადგინა. სერბეთში ხილის ბაღებს სახნავ-სათესი ტერიტორიების 310 000 ჰექტარი უკავია. ხილის წარმოების მოცულობა ტონებში (2012): ვაშლი 178 713 ყურძენი 263 419 ატამი 53 894 მსხალი 39 112 ქლიავი 391 485 ჟოლო 70 320 ალუბალი 74 656 Fresh&Co, კომპანია neXt-თან ერთად ხილის წვენების ერთ-ერთი უმსხვილესი მწარმოებელი სამხრეთ-აღმოსავლეთ ევროპაში Foodland, ტრადიციული ხილის პროდუქტების მწარმოებელი Nektar, ხილის მწარმოებელი კომპანია Malina Produkt (First Fruit), ხილის მწარმოებელი კომპანია Mondi Foods (Mondi Serbia), ხილის მწარმოებელი კომპანია სერბული სამზარეულო ↑ Serbia's agricultural potential - EUR 12 billion. B92 (15 March 2013). ციტირების თარიღი: 14 June 2013. ↑ Food Industry. SIEPA. დაარქივებულია ორიგინალიდან — 9 ოქტომბერი 2014. ციტირების თარიღი: 14 June 2013. ↑ Agriculture and Enlargement. European Commission (May 2011). ციტირების თარიღი: 14 June 2013. ↑ Agriculture and forestry. Encyclopedia Britannica. ციტირების თარიღი: 14 June 2013. ↑ Serbia Overview. Food and Agriculture Organization of the United Nations. დაარქივებულია ორიგინალიდან — 1 აპრილი 2013. ციტირების თარიღი: 14 June 2013. ↑ Food Industry in Serbia. SIEPA. დაარქივებულია ორიგინალიდან — 25 აპრილი 2016. ციტირების თარიღი: 14 June 2013.
სენტ-ჯეიმზ პარკი

სენტ-ჯეიმზ პარკი (ინგლ. St James' Park) — სტადიონი ნიუკასლში, გაერთიანებულ სამეფოში. სტადიონი არის საშინაო არენა პრემიერლიგის ბინადარი, ნიუკასლ იუნაიტედისთვის. სტადიონი იტევს 52 405 ადამიანს. სენტ-ჯეიმზ პარკი არის ნიუკასლის საშინაო სტადიონი 1892 წლიდან, ხოლო საფეხბურთო მატჩები მასზე 1880 წლიდან იმართება. გარდა ფეხბურთისა სტადიონი ასევე მასპინძლობს სხვადასხვა ღონისძიებებს, მათ შორის: 2015 წლის რაგბის მსოფლიო ჩემპიონატის მატჩებს. 2012 წლის ზაფხულის ოლიმპიადაზე ფეხბურთის სტადიონად იყო გამოყენებული. ასევე სტადიონზე იმართება როკ-კონცერტები და საქველმოქმედო საფეხბურთო მატჩები. ↑ The Football Association Premier League Limited. დაარქივებულია ორიგინალიდან — 2014-01-22. ციტირების თარიღი: 2016-03-25. ↑ დაარქივებული ასლი. დაარქივებულია ორიგინალიდან — 2008-05-16. ციტირების თარიღი: 2016-03-25. ↑ http://www.olympic.org/london-2012-venues